**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2009. gada 3. novembra noteikumos Nr. 1290 “Noteikumi par gaisa kvalitāti”” (VSS - 909)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana – no 2021.gada 13. līdz 19.janvārim |
|  |  |
| Saskaņošanas dalībnieki | Tieslietu ministrija  |
|  | Finanšu ministrija |
|  | Ekonomikas ministrija |
|  | Iekšlietu ministrija |
|  | Veselības ministrija |
|  | Latvijas Pašvaldību savienība |
|  | Latvijas Lielo pilsētu asociācija |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas, Latvijas Pašvaldības Savienības, Latvijas Lielo pilsētu asociācijas |
|    |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | -  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Skatīt Ministru kabineta 2009. gada 3. novembra noteikumu Nr. 1290 “Noteikumi par gaisa kvalitāti”” 9. un 42.punktu. | **Tieslietu ministrija:**1. Saistībā ar projekta 1. un 2. punktā ietvertajiem Ministru kabineta 2009. gada 3. novembra noteikumu Nr. 1290 “Noteikumi par gaisa kvalitāti” (turpmāk – noteikumi) grozījumiem lūdzam izvērtēt un papildināt projektu ar grozījumiem noteikumu 9. un 42. punktā. | **Ņemts vērā**VARAM ir izvērtējusi spēkā esošo noteikumu 9. un 42.punktu. Uzskatām, ka izmaiņas šajos punktos nav nepieciešamas, jo minētajos punktos noteikto prasību izpilde tika nodrošināta 2019.gadā. | Skatīt Ministru kabineta 2009. gada 3. novembra noteikumu Nr. 1290 “Noteikumi par gaisa kvalitāti”” 9. un 42.punktu |
| 2. | 5. Izteikt 20. punktu šādā redakcijā:“20. Aglomerācijās un zonās, kur datus no stacionāro mērījumu paraugu ņemšanas vietām papildina ar modelēšanā vai indikatīvos mērījumos iegūtu informāciju, centrs par 50 % var samazināt paraugu ņemšanas vietu kopskaitu, kas noteikts šo noteikumu [10.pielikuma](https://m.likumi.lv/ta/id/200712#piel10) I daļā, ja ir ievēroti šādi nosacījumi:20.1. ar papildu metodēm iegūtā informācija ir pietiekama gaisa kvalitātes novērtēšanai attiecībā uz robežlielumiem vai trauksmes līmeņiem, un tā ir pietiekama sabiedrības informēšanai;20.2. ierīkojamo paraugu ņemšanas vietu skaits un citu novērtēšanas paņēmienu nodrošinātā telpiskā izšķirtspēja ir pietiekama, lai attiecīgas piesārņojošas vielas koncentrāciju noteiktu saskaņā ar šo noteikumu 15. pielikuma I daļā paredzētajiem datu kvalitātes mērķiem un lai iegūtu šo noteikumu 15. pielikuma II daļā paredzētajiem kritērijiem atbilstīgus novērtējuma rezultātus.Modelēšanas vai indikatīvo mērījumu rezultātus ņem vērā, novērtējot atbilstību šajos noteikumos noteiktajiem robežlielumiem.”; | **Tieslietu ministrija:**2. Projekta 5. punktā norādīts uz papildus metodēm, tās konkrēti neidentificējot. Apzināmies, ka minētā norma izriet no Eiropas Savienības direktīvas, tomēr saskaņā ar Līguma par Eiropas Savienības darbību (turpmāk – LESD) 288. panta dalībvalstīm svarīgi nodrošināt Eiropas Savienības direktīvas korektu īstenošanas mehānismu nacionālajā tiesību sistēmā. Ievērojot minēto, lai atvieglotu normas piemērošanu praksē, kā arī korekti ņemtu vērā LESD nosacījumus, lūdzam precizēt projekta 5. punktu. Minētie apsvērumi ņemami vērā arī attiecībā uz Tieslietu ministrijas iebildumu par projekta 7. punktu. | **Ņemts vērā** | 5. Izteikt 20. punktu šādā redakcijā:“20. Aglomerācijās un zonās, kur datus no stacionāro mērījumu paraugu ņemšanas vietām papildina ar modelēšanā vai indikatīvos mērījumos iegūtu informāciju, centrs par 50 % var samazināt paraugu ņemšanas vietu kopskaitu, kas noteikts šo noteikumu [10.pielikuma](https://m.likumi.lv/ta/id/200712#piel10) I daļā, ja ir ievēroti šādi nosacījumi:20.1. ar **modelēšanu vai indikatīvo mērījumu palīdzību** iegūtā informācija ir pietiekama gaisa kvalitātes novērtēšanai attiecībā uz robežlielumiem vai trauksmes līmeņiem, un tā ir pietiekama sabiedrības informēšanai;20.2. ierīkojamo paraugu ņemšanas vietu skaits un citu novērtēšanas paņēmienu nodrošinātā telpiskā izšķirtspēja ir pietiekama, lai attiecīgas piesārņojošas vielas koncentrāciju noteiktu saskaņā ar šo noteikumu 15. pielikuma I daļā paredzētajiem datu kvalitātes mērķiem un lai iegūtu šo noteikumu 15. pielikuma II daļā paredzētajiem kritērijiem atbilstīgus novērtējuma rezultātus.Modelēšanas vai indikatīvo mērījumu rezultātus ņem vērā, novērtējot atbilstību šajos noteikumos noteiktajiem robežlielumiem.”; |
| 3. | 7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”; | **Tieslietu ministrija:**3. Vēršam uzmanību, ka projekta 7. punkts, ja netiek konkretizēts, kā izpaužas pienācīga informēšana laikus, ir deklaratīvs. Ievērojot minēto, lūdzam svītrot vai precizēt projekta 7. punktu.  | **Panākta vienošanās****saskaņošanas gaitā**Piekrītam jūsu iebildumā minētajam, vienlaikus vēlamies vērst uzmanību uz to, ka par direktīvā minēto vārdu “pienācīgi un laikus” nepārņemšanu Eiropas Komisija 2020.gada maijā ir ierosinājusi pārkāpuma procedūru  2020/2208 par Direktīvas 2008/50/EK par gaisa kvalitāti un tīrāku gaisu Eiropai neprecīzu pārņemšanu. Norādām, ka jau 2015. un 2017.gadā atbildes vēstulēs EU Pilot lietas ietvaros VARAM vērsa EK uzmanību uz to, ka minētā norma ir deklaratīva un, ka tādēļ tā nav pārņemta Latvijas normatīvajos aktos. Tomēr EK, 2020.gadā ierosināja pārkāpuma procedūru par šo vārdu nepārņemšanu.Citējam, EK pārkāpuma procedūrā minēto:“*Attiecībā uz Direktīvas 2008/50/EK 26. panta 1. punktu (Sabiedrības informēšana) Komisija uzskata, ka direktīvas 26. panta 1. punkts ir transponēts nepareizi. Proti, valsts* *tiesību aktos nav pienācīgi atspoguļota pamatprasība, ka 26. panta 1. punkta* *d) apakšpunktā minētā informācija sabiedrībai ir jāsniedz pienācīgi un laikus.* *MK* *noteikumu Nr.1290 45.3. apakšpunktā paredzēts, ka “pašvaldības informē iedzīvotājus par* *pašvaldību izstrādātajām rīcības programmām, īstermiņa programmām un to īstenošanu,* *kā arī par rīcības programmām, kas izstrādātas saskaņā ar šo noteikumu 52. punktu* *(ievietojot programmas un informāciju par to īstenošanu arī attiecīgās pašvaldības* *tīmekļvietnē)”. Saite uz Rīgas domes tīmekļvietni, ko Latvijas iestādes iesniedza* *2017. gada 9. augustā, rāda, ka praksē informācija ir pieejama tiešsaistē, un saskaņā ar* *Latvijas iestāžu apgalvojumiem šī informācija tiek regulāri atjaunināta un atspoguļo* *aktuālo situāciju.* *Tomēr Latvijas tiesību aktos nav juridiski saistošas prasības, kas* *kompetentajām iestādēm liktu šo informāciju sabiedrībai nodot “pienācīgi un laikus”, kā* *noteikts direktīvas 26. panta 1. punkta d) apakšpunktā. Visbeidzot, lai gan Latvijas* *iestādes norāda, ka minētā norma ir relevanta tikai Rīgas pilsētai, Komisija uzskata, ka* *tiesību aktos jāievieš vispārīga prasība, ka ikvienā zonā vai aglomerācijā, kur* *piesārņotāju līmenis gaisā pārsniedz kādu robežlielumu vai ir risks, ka piesārņotāju* *līmenis kādu robežlielumu varētu pārsniegt, sabiedrībai ir tiesības tikt “pienācīgi un* *laikus” informētai par pasākumiem, kas veikti saskaņā ar direktīvas 17., 23. un 24. pantu.*”Tādēļ, lai izvairītos no nevajadzīgām soda sankcijām, uzskatām, ka šajā gadījumā saprātīgāk tomēr būtu pārņemt direktīvā minēto normu maksimāli precīzi. | 7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”; |
| 4. | 7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”; | **Latvijas Lielo pilsētu asociācija:**Piedāvāta 45.3.punkta redakcija nemaina būtību no jau spēkā esošā regulējuma. Papildus informējam, ka Vides aizsardzības un reģionālās attīstības ministrija pašvaldībām savos saistošajos noteikumos neļauj lietot šādu vārdu salikumu “pienācīgi un laikus”. Līdz ar to, ievērojo konsekvenci, aicinām atstāt spēkā esošo regulējumu vai piedāvāt konkrēti, cik dienu laikā informācija ievietojama tīmekļvietnē.Vienlaikus informējam, ka pašvaldības savā praksē informāciju arī izvieto pienācīgi un laikus, un tām nav pamata šādas darbības vilcināt. | **Panākta vienošanās saskaņošanas gaitā**Skatīt skaidrojumu pie iepriekšējā iebilduma. | 7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”; |
| 5. | 7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”; | **Latvijas Pašvaldību savienība**:LPS iebilst Noteikumu projekta 7. punkta redakcijai “7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”. LPS ieskatā nav saprotams, ko šo Noteikumu projekta kontekstā nozīmē “pienācīgi un laikus”, it īpaši ņemot vērā to, ka Vides aizsardzības un reģionālās attīstības ministrija pašvaldībām nepieļauj lietot formulējumu "pienācīgi un laikus" pašvaldību saistošajos noteikumos. LPS izsaka priekšlikumu noteikt konkrēti, cik ilgā laikā informācija par pašvaldību izstrādātajām rīcības programmām, īstermiņa programmām un to īstenošanu ievietojama pašvaldības tīmekļvietnē. | **Panākta vienošanās saskaņošanas gaitā** Skatīt skaidrojumu pie iepriekšējā iebilduma. | 7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”; |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Lana Maslova

|  |
| --- |
| Vides aizsardzības un reģionālās attīstības ministrijas Vides aizsardzības departamenta Piesārņojuma novēršanas nodaļas vecākā eksperte |
| Tālr. 67026586; fakss: 67820442 |
| e-pasts: lana.maslova@varam.gov.lv  |